### 6.     Godkendelse af forslag til hvidbog vedrørende Kommunalbestyrelsens udviklingsstrategi frem mod 2030

**Åbent**

Sagsnr.: 326-2019-24952       J.nr.: 01.02.03           Dokumentnr.:
326-2019-331861

**Sagstype**

Beslutning

**Resume og sagens baggrund**

Kommunalbestyrelsen vedtog den 26. juni 2019 at sende en
udviklingsstrategi i offentlig høring fra den 12. august til den 14. oktober
2019. Der er indkommet i alt 46 høringssvar. Disse er behandlet i en hvidbog,
der giver eksempler på aktiviteter, planer og initiativer, der vedrører de
forskellige udfordringer og muligheder, som høringssvarene omtaler. Hvidbogen
lægger op til, at der bliver foretaget enkelte ændringer i udviklingsstrategien.

**Indstillinger**

Direktøren indstiller

1.    at høringssvar
tages til efterretning og at indstillingerne i hvidbogen vedrørende *'Kalundborg
Kommunes udviklingsstrategi frem mod 2030 – mangfoldige ressourcer og
samarbejde i fællesskaber’* (bilag 1) godkendes

2.    at
administrationen bemyndiges til at foretage nødvendige, redaktionelle ændringer
i udviklingsstrategien forinden offentlig bekendtgørelse

**Behandling**

Direktionen, Økonomiudvalget, Kommunalbestyrelsen

**Sagsfremstilling**

*[adresse] udviklingsstrategi frem mod 2030 –
mangfoldige ressourcer og samarbejde i fællesskaber* har været sendt i otte
ugers offentlig høring jf. Planlovens § 23a, stk. 5.

Ved høringsfristens udløb er der indkommet 46 høringssvar.
Administrationen har gennemgået høringssvarene og samlet kommentarer og
anbefalinger i et forslag til en hvidbog (bilag).

Der er med høringssvarene fremkommet en række interessante
kommentarer, konkrete forslag og ønsker til strategien. Kommunalbestyrelsen
skal tage stilling til de fremkomne bemærkninger til Udviklingsstrategien, og
kan i den forbindelse vedtage ændringer af den offentliggjorte strategi.

Det fremlagte forslag til hvidbog er et forsøg på at give en
samlet tilbagemelding på de mange kommentarer og forslag fordelt på
udviklingsstrategiens temaer. Hvidbogen indeholder et forslag til specifikke
ændringer i udviklingsstrategien. Desuden er der anbefalinger til, hvordan
høringssvarenes kommentarer og forslag kan bringes videre til relevante kommunale
afdelinger eller eksterne samarbejdspartnere, der arbejder med de konkrete
temaer og problematikker, som afsenderne af høringssvarene er optagede af.

Hvidbogen er således administrationens forslag til, hvilke
præciseringer og tilføjelser høringssvarene bør give anledning til. Der er
blandt høringssvarene et indlæg fra tre af de siddende politiske partier i
kommunalbestyrelsen. Administrationen tager høringssvaret til efterretning uden
at gå nærmere ind i indholdet, men sender det videre til den politiske
drøftelse.

Samtidig med at hvidbogen bliver sendt til politisk
behandling, vil alle, der har afgivet et høringssvar få tilsendt en e-mail med orientering
om, at høringssvarene er blevet gennemgået og samlet i et forslag til en hvidbog,
der er sendt til politisk behandling. Der vil være en henvisning til
dagsordenspunktet med det tilhørende bilag (forslaget til hvidbog og kopi af
indsendte høringssvar).

Når Kommunalbestyrelsen har vedtaget hvidbogen og
udviklingsstrategien med eventuelle rettelser, skal der ske en offentlig
annoncering jf. Planlovens § 23a, stk. 7, hvorefter udviklingsstrategien vil
være endelig.

**Økonomiske konsekvenser**

Ingen.

**Direktionens møde den 13.
januar 2020:**

Anbefales.

**Økonomiudvalgets møde den 22.
januar 2020:**

Anbefales med sproglige rettelser.

**Bilag**

|  |  |
| --- | --- |
| Bilag - Hvidbog\_150120 | 326-2020-12765 |
| Bilag - Kopi af høringsvar | 326-2019-325573 |